CELEX: 31983R0670
Language: el
Date: 1983-03-23 00:00:00
Title: Κανονισμός (ΕΟΚ) αριθ. 670/83 της Επιτροπής της 23ης Μαρτίου 1983 περί των μεταβατικών μέτρων που αφορούν ορισμένα νομισματικά εξισωτικά ποσά στις συναλλαγές ορισμένων Κρατών μελών

Avis juridique important

|

31983R0670

Κανονισμός (ΕΟΚ) αριθ. 670/83 της Επιτροπής της 23ης Μαρτίου 1983 περί των μεταβατικών μέτρων που αφορούν ορισμένα νομισματικά εξισωτικά ποσά στις συναλλαγές ορισμένων Κρατών μελών  

Επίσημη Εφημερίδα αριθ. L 078 της 24/03/1983 σ. 0023 - 0026

***** ΚΑΝΟΝΙΣΜΟΣ (ΕΟΚ) αριθ. 670/83 ΤΗΣ ΕΠΙΤΡΟΠΗΣ  της 23ης Μαρτίου 1983  περί των μεταβατικών μέτρων που αφορούν ορισμένα νομισματικά εξισωτικά ποσά στις συναλλαγές ορισμένων Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα συνεπεία της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3439/82 (2), και ιδίως το άρθρο 6,  Εκτιμώντας:  ότι έχουν καθορισθεί νέες αντιπροσωπευτικές τιμές για τα νομίσματα ορισμένων Κρατών μελών·  ότι ο καθορισμός αυτών των νέων τιμών οδηγεί σε σημαντική τροποποίηση των νομισματικών εξισωτικών ποσών που εφαρμόζονται σε ορισμένα Κράτη μέλη· ότι, εν όψει μιας τέτοιας τροποποιήσεως, υπάρχει κίνδυνος να παραχθούν κερδοσκοπικές δραστηριότητες για ορισμένους τομείς ιδιαίτερα ευαίσθητους, οδηγώντας κατ' αυτόν τον τρόπο σε εκτροπές του εμπορίου·  ότι, για την αποφυγή παρομοίων εκτροπών, πρέπει να προβλεφθεί ότι, για τα προϊόντα τα οποία δύνανται να αποτελούν αντικείμενο αυτών των κερδοσκοπιών, τα νομισματικά εξισωτικά ποσά που εφαρμόζονται στις 23 Μαρτίου 1983 εξακολουθούν να εφαρμόζονται πέραν αυτής της ημερομηνίας στα σχετικά προϊόντα·  ότι, βάσει της αποκτηθείσας πείρας στον τομέα μεταποιήσεως του βουτύρου, πρέπει να διευκρινισθεί, ιδίως, για το ειδικό αυτό προϊόν η έννοια λήψεως του προϊόντος, κατά την έννοια του παρόντος κανονισμού·  ότι τα μέτρα που προβλέπονται στον παρόντα κανονισμός είναι σύμφωνα με τη γνώμη όλων των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση των κανονισμών οι οποίοι καθορίζουν τα νομισματικά εξισωτικά ποσά που ισχύουν κατά την περίοδο που αρχίζει στις 24 Μαρτίου 1983, τα νομισματικά εξισωτικά ποσά που ισχύουν στις 23 Μαρτίου 1983 για τα προϊόντα που αναφέρονται στο παράρτημα Ι συνεχίζουν να εφαρμόζονται κατά την περίοδο που αναφέρεται στο εν λόγω παράρτημα.  2. Οι διατάξεις της παραγράφου 1 εφαρμόζονται μόνο για τις ενέργειες που αναφέρονται στο παράρτημα ΙΙ.  3. Για τις εξαγωγές προς τις τρίτες χώρες, που πραγματοποιούνται από τα Κράτη μέλη που αναφέρονται στο παράρτημα ΙΙ υπό Α, συνεχίζουν, επίσης, να εφαρμόζονται η αντιπροσωπευτική τιμή και ο νομισματικός συντελεστής που αναφέρεται στο άρθρο 5 παράγραφος 2 του κανονισμού (ΕΟΚ) αριθ. 1372/81 και ισχύουν στις 23 Μαρτίου 1983 για τα σχετικά προϊόντα.  Άρθρο 2  1. Οι διατάξεις του άρθρου 1 δεν εφαρμόζονται για τις εξαγωγές που αναφέρονται στο παράρτημα ΙΙ υπό Α, εάν ο ενδιαφερόμενος προσκομίσει την απόδειξη προς ικανοποίηση του ενδιαφερόμενου Κράτους μέλους:  - είτε ότι τα προϊόντα έχουν συγκομισθεί και ληφθεί στο Κράτος μέλος εξαγωγής,  - είτε ότι τα προϊόντα προέρχονται από τη σφαγή χοίρων ή βοοειδών στο Κράτος μέλος εξαγωγής,  - είτε ότι, πριν από την εξαγωγή, έχουν τηρηθεί οι διατυπώσεις εισαγωγής στο Κράτος μέλος εξαγωγής πριν από την 1η Μαρτίου ή ύστερα από τις 23 Μαρτίου 1983.  2. Όταν είναι δυνατό να διαπιστωθεί, κατά την τήρηση των τελωνειακών διατυπώσεων εξαγωγής, ότι πληρούνται οι όροι της παραγράφου 1, το έγγραφο που πιστοποιεί τον κοινοτικό χαρακτήρα των προϊόντων και συντάσσεται κατά την εξαγωγή από ένα Κράτος μέλος όπως αναφέρεται στο παράρτημα ΙΙ υπό Α, φέρει μία από τις παρακάτω ενδείξεις, το γνήσιο των οποίων βεβαιώνεται με τη σφραγίδα του γραφείου αναχωρήσεως:  - «Νέο νομισματικό εξισωτικό ποσό που εφαρμόζεται στο Κράτος μέλος αναχωρήσεως - κανονισμός (ΕΟΚ) αριθ. 670/83»,  - «In dem Abgangsmitgliedstaat angewandter neuer Waehrungsausgleichsbetrag - Verordnung (EWG) Nr. 670/83»,  - «Nyt udligningsbeloeb anvendt i afgangsmedlemsstaten - forordning (EOEF) nr. 670/83»,  - «New monetary compensatory amount applied in the Member State of departure (Regulation (EEC) No 670/83)»,  - «Nouveau montant compensatoire applique dans l'Etat membre de depart - reglement (CEE) no 670/83»,  - «Nuovo importo compensativo applicato dallo Stato membro di partenza - regolamento (CEE) n. 670/83»,  - «Nieuw compenserend bedrag toegepast in de Lid-Staat van vertrek - Verordening (EEG) nr. 670/83».  Οι διατάξεις της παραγράφου αυτής δεν εφαρμόζονται όταν τα προϊόντα εξάγονται προς ένα Κράτος μέλος για το οποίο το νομισματικό εξισωτικό ποσό χορηγείται από το Κράτος μέλος αναχωρήσεως.  3. Οι διατάξεις του άρθρου 1 δεν εφαρμόζονται αν, για τις εισαγωγές που πραγματοποιούνται στα Κράτη μέλη τα οποία αναφέρονται στο παράρτημα ΙΙ υπό Β, τα προϊόντα που προέρχονται από τα Κράτη μέλη, τα οποία εμφαίνονται στο παράρτημα ΙΙ υπό Α και Β, δημιούργησαν στο Κράτος μέλος αναχωρήσεως τις προϋποθέσεις για την εφαρμογή του νομισματικού εξισωτικού ποσού που ισχύει από τις 24 Μαρτίου 1983.  Η απόδειξη ότι το νομισματικό εξισωτικό ποσό, που ισχύει από τις 24 Μαρτίου 1983, έχει εφαρμοστεί στο Κράτος μέλος αναχωρήσεως, παρέχεται:  - είτε με το έγγραφο που αναφέρεται στην παράγραφο 2,  - είτε με έγγραφο που εκδίδεται στο Κράτος μέλος αναχωρήσεως και καθορίζει την ενέργεια, και περιλαμβάνει την ένδειξη που αναφέρεται στην παράγραφο 2.  Άρθρο 3  Οι διατάξεις του άρθρου 20 του κανονισμού (ΕΟΚ) αριθ. 1371/81 (1) δεν εφαρμόζονται για τα προϊόντα που αναφέρονται στο παράρτημα Ι, κατά την περίοδο που έχει ορισθεί για το καθένα από αυτά.  Άρθρο 4  1. Στην περίπτωση εξαγωγών που πραγματοποιούνται από τα Κράτη μέλη τα οποία αναφέρονται στο παράρτημα ΙΙ υπό Α, των προϊόντων που υπάγονται στη διάκριση 04.03 Β του Κοινού Δασμολογίου, και παρασκευάζονται από προϊόντα που υπάγονται στη διάκριση 04.03 Α του Κοινού Δασμολογίου, το νομισματικό εξισωτικό ποσό που ισχύει στις 23 Μαρτίου 1983 εξακολουθεί να εφαρμόζεται, εάν, για τα τελευταία αυτά προϊόντα, ο ενδιαφερόμενος δεν προσκομίσει μία από τις αποδείξεις που αναφέρονται στο άρθρο 2 παράγραφος 1 πρώτη και τρίτη περίπτωση.  2. Για την εφαρμογή του παρόντος κανονισμού δεν θεωρούνται ότι λαμβάνονται στα Κράτη μέλη που αναφέρονται στο παράρτημα ΙΙ υπό Α τα προϊόντα που υπάγονται στη διάκριση 04.03 Α του Κοινού Δασμολογίου, προελεύσεως Κράτους μέλους ή τρίτης χώρας, τα οποία έχουν υποστεί μία ή περισσότερες ουσιώδεις μεταποιήσεις στα Κράτη μέλη που αναφέρονται στο παράρτημα ΙΙ υπό Α.  Άρθρο 5  Ο παρών κανονισμός αρχίζει να ισχύει στις 24 Μαρτίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 23. 12. 1982, σ. 4.  (1) ΕΕ αριθ. L 138 της 25. 5. 1981, σ. 1.  ΠΑΡΑΡΤΗΜΑ Ι  1,2.3 //   //   // Σχετικά προϊόντα   // Προς εφαρμογή έως τις   //   //   //  1.2.3 // Τομέας σιτηρών  // 10.01 Β Ι  10.03  10.05 Β  23.07 Β Ι α) 1  α) 2  β) 1  β) 2  γ) 1  γ) 2   //  30 Απριλίου 1983  //   //   //   // Τομέας χοιρείου κρέατος  // ex 02.01 Α ΙΙΙ α) νωπό κρέας ή διατηρημένο με απλή ψύξη  // 10 Απριλίου 1983  //   // ex 02.01 Α ΙΙΙ α) κρέας κατεψυγμένο  02.06 Β Ι  16.01  16.02 Α ΙΙ  16.02 Β ΙΙΙ α)   //  30 Απριλίου 1983  //   //   //   // Τομέας βοείου κρέατος  // 02.01 Α ΙΙ α) 1 έως 4  // 10 Απριλίου 1983 (1)  //  // 02.01 Α ΙΙ β) 1 έως 4  // 30 Απριλίου 1983 (1)  //  // 16.02 Β ΙΙΙ β) 1 αα)  //   //   //   //   // Τομέας γάλακτος και γαλακτοκομικών προϊόντων  // 04.02  04.03   // 30 Ιουνίου 1983 (1)  //   //   //   // Προϊόντα που αναφέρονται στον κανονισμό (ΕΟΚ) αριθ. 3033/80  // 18.06 Δ ΙΙ γ)  21.07 Ζ VΙ έως ΙΧ   // 30 Ιουνίου 1983 (1)  //   //   //  (1) Για το Βέλγιο, το Λουξεμβούργο και τις κάτω Χώρες, ωστόσο, η ημερομηνία λήξεως της εφαρμογής είναι:  - 1 Απριλίου 1983, όσον αφορά τον τομέα του γάλακτος και των γαλακτοκομικών προϊόντων και των προϊόντων που αναφέρονται στον κανονισμό (ΕΟΚ) αριθ. 3033/80,  - 4 Απριλίου 1983, όσον αφορά τον τομέα του βοείου κρέατος.  ΠΑΡΑΡΤΗΜΑ ΙΙ  Ενέργειες και προϊόντα  Α. Εξαγωγές που πραγματοποιούνται από τα ακόλουθα Κράτη μέλη, προς τα άλλα Κράτη μέλη ή προς τις τρίτες χώρες:  - Γερμανία:  προϊόντα: όλα τα προϊόντα που αναφέρονται στο παράρτημα Ι,  - Κάτω Χώρες:  προϊόντα: όλα τα προϊόντα που αναφέρονται στο παράρτημα Ι,  - Βέλγιο:  προϊόντα: όλα τα προϊόντα που αναφέρονται στο παράρτημα Ι, εκτός από τα προϊόντα του τομέα των σιτηρών και τα προϊόντα που εξάγονται προς τρίτες χώρες,  - Λουξεμβούργο:  προϊόντα: όλα τα προϊόντα που αναφέρονται στο παράρτημα Ι, εκτός από τα προϊόντα του τομέα των σιτηρών και τα προϊόντα που εξάγονται προς τρίτες χώρες.  Β. Εισαγωγές που πραγματοποιούνται στο ακόλουθο Κράτος μέλος:  Γαλλία:  προϊόντα:  α) όλα τα προϊόντα που αναφέρονται στο παράρτημα Ι προελεύσεως Γερμανίας ή Κάτω Χωρών·  β) όλα τα προϊόντα που αναφέρονται στο παράρτημα Ι, εκτός από τα προϊόντα του τομέα των σιτηρών προελεύσεως Βελγίου ή Λουξεμβούργου.